gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6175, del 30-12-2009 (2009/14141)

RESOLUCIÓ de 17 de desembre de 2009, del tribunal del concurs oposició de vacants de zelador d'institucions sanitàries dependents de l'Agència Valenciana de Salut convocat per la Resolució de 2 d'agost de 2007, per la qual publica la resolució provisional del concurs oposició.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6175

Data del DOGV
:   30-12-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/14215


Data del document
:   17-12-2009

Organisme emissor
:   Conselleria de Sanitat

Tipus de document
:   Resolució

Anàlisi jurídica

RESOLUCIÓ de 17 de desembre de 2009, del tribunal del concurs oposició de vacants de zelador d'institucions sanitàries dependents de l'Agència Valenciana de Salut convocat per la Resolució de 2 d'agost de 2007, per la qual publica la resolució provisional del concurs oposició. [2009/14165]
D'acord amb la base 6.3 de la Resolució de 2 d'agost de 2007 del director general de Recursos Humans per la qual convoca un concurs oposició per a la provisió de vacants de zelador d'institucions sanitàries de l'Agència Valenciana de Salut, es fa pública la resolució provisional del concurs oposició, que especifica la puntuació total obtinguda en la fase d'oposició i puntuació parcial i total en la fase de concurs, tant dels participants del torn de promoció interna com dels del torn d'accés lliure. Així mateix, es publica la puntuació total obtinguda en les dos fases.
A títol informatiu, es fa constar que la esta llista només ret compte dels aspirants que han arribat a este punt del procés selectiu i que, d'acord amb les bases de la convocatòria, només obtenen el dret i poden considerar-se finalment aprovats els candidats que obtinguen una de les 675 places convocades.
Els aspirants disposen d'un termini de 10 dies hàbils, comptador des de l'endemà de la publicació d'esta resolució, per a fer les al·legacions que estimen pertinents relatives, només, a la fase de concurs.
València, 17 de desembre 2009.- El president del tribunal: Francisco Soriano Cano.Promoció interna / Promoción iterna
Diari Oficial de la Generalitat Valenciana


Sumari del DOGV 6095, del 04-09-2009 (2009/9884)

Adjudicació definitiva número 183/2009. Construcció i validació en un hospital pilot de l'aplicació Orió-Clínic 2.0 i manteniment de les versions anteriors (1.1 i 1.2).
------------------------------------------------------------------------------------------------------------------------------------------------------------------------

### Dades del document

Número de DOGV
:   6095

Data del DOGV
:   04-09-2009

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2009/9884


Data del document
:   27-08-2009

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Adjudicació definitiva número 183/2009. Construcció i validació en un hospital pilot de l'aplicació Orió-Clínic 2.0 i manteniment de les versions anteriors (1.1 i 1.2). [2009/9884]  
1. Entitat adjudicadora  
a) Organisme: Generalitat Valenciana. Agència Valenciana de Salut.  
b) Dependència que tramita l'expedient: Direcció General de Recursos Econòmics. Carrer de Misser Mascó, 31, 46199 València. Telèfon 196 399 690; fax 919 916 255.  
c) Número d'expedient: 183/2009.  
2. Objecte del contracte  
a) Tipus de contracte: contracte de servicis.   
b) Descripció de l'objecte: construcció i validació en un hospital pilot de l'aplicació Orió-Clínic 2.0 i manteniment de les versions anteriors (1.1 i 1.2).  
c) Lots:   
d) Butlletí o diari oficial i data de publicació de l'anunci de licitació: Diari Oficial de la Comunitat Valenciana núm. 5959 de 20 de febrer de 2009.  
3. Tramitació, procediment i forma d'adjudicació  
a) Tramitació: urgent.  
b) Procediment: obert.  
c) Forma: diversos criteris d'adjudicació.   
4. Pressupost base de licitació  
Import total: quatre milions dos-cents quaranta mil euros (4.240,000 €) IVA exclòs; quatre milions nou-cents dívuit mil quatre-cents euros (4.918.400 €) IVA inclòs.  
5. Adjudicació definitiva  
a) Data: 6 d'agost de 2009.  
b) Contractista: Everis Spain, SL.  
c) Nacionalitat: espanyola.  
d) Import d'adjudicació: tres milions cinc-cents dènou mil dos-cents euros (3.519.200 €) IVA exclòs; quatre milions vuitanta-dos mil dos-cents setanta-dos euros (4.082.272 €) IVA inclòs.  
València, 27 d'agost de 2009.- El director gerent de l'Agència Valenciana de Salut (Decret 25/2005, de 4 de febrer, DOGV núm. 4941): Luis Rosado Bretón.
Diari Oficial de la Generalitat Valenciana


Sumari del DOGV 6027, del 03-06-2009 (2009/6251)

Informació pública de l'expedient de permuta i la proposta de conveni de permuta entre la parcel·la municipal I-9 situada en el sector PP 3/1 i la parcel·la NNDP1 del Pla Especial Director d'Usos i Infraestructures (PDUI) del parc temàtic Benidorm-Finestrat.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6027

Data del DOGV
:   03-06-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/6251


Data del document
:   14-05-2009

Organisme emissor
:   Ajuntament de Benidorm

Tipus de document
:   Informació Pública

Descriptors 

:   * Benidorm
    * pla d'urbanisme
    * administració local

Informació pública de l'expedient de permuta i la proposta de conveni de permuta entre la parcel·la municipal I-9 situada en el sector PP 3/1 i la parcel·la NNDP1 del Pla Especial Director d'Usos i Infraestructures (PDUI) del parc temàtic Benidorm-Finestrat. [2009/6251]  
L'Ajuntament en ple, en sessió ordinària de data 11 de maig de 2009, va adoptar acord pel qual s'aprova iniciar expedient de permuta entre la parcel·la municipal I-9 sítia en el sector PP 3/1 -finca registral 29335 del Registre de la Propietat núm. 2 de Benidorm- i la parcel·la NNDP1 del Pla Especial Director d'Usos i Infraestructures (PDUI) del parc temàtic Benidorm-Finestrat, propietat de la Societat Projectes Temàtics de la Comunitat Valenciana, SA, i sotmetre a informació pública l'expedient de permuta i la proposta de conveni de permuta, pel termini de 20 dies, comptats a partir de l'endemà de la publicació del present anunci en el Diari Oficial de la Comunitat Valenciana, durant el qual podrà examinar-se el document complet en el Servei d'Urbanisme d'este Ajuntament, i podran formular-se, en el mateix termini, les al·legacions que s'estimen convenients respecte d'este.  
Cosa que es fa pública perquè en prengueu coneixement, a l'efecte de la publicitat de l'acord, de conformitat amb el que establix la disposició addicional quarta de la Llei 16/2005, de 30 de desembre, Urbanística Valenciana.  
Benidorm, 14 de maig de 2009.- El regidor delegat d'Urbanisme: José Ramón González de Zárate Unamuno.
Diari Oficial de la Generalitat Valenciana


Sumari del DOGV 6108, del 23-09-2009 (2009/10470)

Notificació a M. del Carmen Adsuara Casino. Expedient número 120/09 SAN.
------------------------------------------------------------------------

### Dades del document

Número de DOGV
:   6108

Data del DOGV
:   23-09-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/10666


Data del document
:   31-08-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a M. del Carmen Adsuara Casino. Expedient número 120/09 SAN. [2009/10357]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria de Medi Ambient, Aigua, Urbanisme i Habitatge a la persona o entitat denunciada que a continuació s'esmenta, ja que s'ha intentat la notificació en l'últim domicili conegut, però aquesta no s'ha pogut practicar.  
Expedient número: 120/09 SAN  
Interessat: M. del Carmen Adsuara Casino  
Últim domicili conegut: carrer de la Trinitat, 100, 5, 10. Castelló de la Plana  
Assumpte: acord de proposta de resolució de l'expedient sancionador dictat per la instructora i sanció dictada pel director territorial de Castelló el 10 d'agost de 2009.  
El corresponent expedient es troba en l'Àrea d'Inspecció de la Conselleria de Medi Ambient, Aigua, Urbanisme i Habitatge, carrer de Francesc Cubells, 7, 46245 València, on heu de comparéixer per a conéixer el contingut íntegre de l'acte en el termini de deu dies hàbils comptadors des de l'endemà de la publicació d'aquest edicte en el Diari Oficial de la Comunitat Valenciana.  
S'informa la persona interessada del dret que l'assisteix d'aportar les al·legacions que estime convenients en la seua defensa, o, si és el cas, a interposar recurs, tot això dins del termini legalment establit. Transcorregut aquest sense haver fet ús d'aquest dret, es dictaran les resolucions oportunes.  
València, 31 d'agost de 2009.- La sotssecretària: Cristina Serrano Mateo.
Diari Oficial de la Generalitat Valenciana


Sumari del DOGV 5942, del 28-01-2009 (2009/699)

CORRECCIÓ d'errades de la Resolució de 17 de desembre de 2008, de la Universitat Politècnica de València, per la qual es convoca concurs per a la provisió de llocs de treball vacants del grup C, subgrup C1, sector administració especial, especialista tècnic d'arxius i biblioteques d'esta Universitat Politècnica (codi: 2008/P/FC/CM/21).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5942

Data del DOGV
:   28-01-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/699


Data del document
:   20-01-2009

Organisme emissor
:   Universitat Politècnica de València

Tipus de document
:   Correcció d'errades

Correcció d'errades

 Descriptors 

:   * universitat
    * concurs administratiu

CORRECCIÓ d'errades de la Resolució de 17 de desembre de 2008, de la Universitat Politècnica de València, per la qual es convoca concurs per a la provisió de llocs de treball vacants del grup C, subgrup C1, sector administració especial, especialista tècnic d'arxius i biblioteques d'esta Universitat Politècnica (codi: 2008/P/FC/CM/21). [2009/699]  
Advertit error material en la versió en valencià de la Resolució de 17 de desembre de 2008, d'esta Universitat Politècnica de València, publicada en el Diari Oficial de la Comunitat Valenciana número 5928 de data 8 de gener de 2009, per la qual es convoca concurs per a la provisió de llocs de treball vacants del grup C, subgrup C1, sector administració especial, especialista tècnic d'arxius i biblioteques, i a fi de procedir a l'esmena de l'esmentat error, este Rectorat fent ús de les atribucions que li són conferides per l'article 105.2 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, resol:  
Primer  
Procedir a la següent correcció d'errors, en l'annex II de la present convocatòria:  
On diu:   
ANNEX II  
BAREM  
«4. TITULACIONS ACADÈMIQUES: Este apartat es valorarà fins a un màxim de 2,5 punts. Es valoraran les titulacions acadèmiques oficials de nivell superior a l'exigida per a l'exercici del lloc de treball sol·licitat amb 0,50 punts»;  
Ha de dir:  
«4. Titulacions acadèmiques: este apartat es valorarà fins a un màxim de 0,50 punts. Es valoraran les titulacions acadèmiques oficials de nivell superior a l'exigida per a l'exercici del lloc de treball sol·licitat amb 0,50 punts».  
València, 20 de gener de 2009.- El rector de la Universitat Politècnica de València: Juan Juliá Igual.
Diari Oficial de la Generalitat Valenciana


Sumari del DOGV 5945, del 02-02-2009 (2009/789)

Notificació a Kjell Marius Kjolseth en representació de Solhavet, SL. Expedient número DIC-07/0519. La Vila Joiosa.
-------------------------------------------------------------------------------------------------------------------

### Dades del document

Número de DOGV
:   5945

Data del DOGV
:   02-02-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/789


Data del document
:   24-09-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Kjell Marius Kjolseth en representació de Solhavet, SL. Expedient número DIC-07/0519. La Vila Joiosa. [2009/789]  
Com que han resultat infructuoses les accions realitzades per a notificar a Kjell Marius Kjolseth en representació de Solhavet, SL, d'acord amb el que preveu l'article 59 de Llei 30/1992, de Règim Jurídic de les Administracions Públiques i del Procediment Administratiu Comú, es notifica mitjançant aquest edicte.  
Acte que es notifica: comunicat de deficiències i avís de desistiment.  
Exp. DIC-07/0519. La Vila Joiosa. Residència geriàtrica a la partida Montesol, promoguda per Solhavet, SL.  
Revisada la documentació que es troba en aquest Servei Territorial sobre l'expedient de referència us comuniquem que continuen sense esmenar-se els punts indicats en el nostre ofici amb registre d'eixida número 33022, de 10 de juliol de 2007, seguint la documentació remesa incompleta segons el que disposa la Llei 10/2004, de 9 de desembre, de la Generalitat Valenciana, del sòl no urbanitzable.  
Tota la documentació haurà de presentar-se per quintuplicat exemplar.  
Us demanem que esmeneu aquestes deficiències i acompanyeu la documentació complementària que s'indica, i us recordem que tota la documentació haurà de presentar-se per quintuplicat exemplar, amb l'advertiment que se us considerarà desistit de la vostra petició si no compliu el que us hem requerit en el termini de quinze dies des de la recepció d'aquesta notificació, de conformitat amb el que estableix l'apartat 4 de l'article 458 del Reglament d'Ordenació i Gestió Territorial i Urbanística, aprovat per Decret 67/2006, de 19 de maig, del Consell.  
Alacant, 24 de setembre de 2008.- La directora general d'Ordenació del Territori, p. s. (art. 7 Decret 131/07) la secretària autonòmica de Medi Ambient, Aigua, Urbanisme i Habitatge: Mª Ángeles Ureña Guillem.
Diari Oficial de la Generalitat Valenciana


Sumari del DOGV 5937, del 21-01-2009 (2009/54)

Informació pública del Projecte de Reparcel·lació del Sector Canyaes 1.
-----------------------------------------------------------------------

### Dades del document

Número de DOGV
:   5937

Data del DOGV
:   21-01-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/54


Data del document
:   16-12-2008

Organisme emissor
:   Ajuntament d'Oliva

Tipus de document
:   Informació Pública

Anàlisi jurídica

 Descriptors 

:   * Oliva
    * administració local
    * pla d'urbanisme

Informació pública del Projecte de Reparcel·lació del Sector Canyaes 1.  
 [2009/54]  
De conformitat amb el que disposa l'article 177.1 a) de la Llei 16/2005, de 30 de desembre, Urbanística Valenciana, en relació amb l'article 416 del Decret 67/2006, de 12 de maig, se sotmet a informació pública, per període d'un mes des de la publicació del present anunci en el Diari Oficial de la Comunitat Valenciana, el Projecte de Reparcel·lació del Sector Canyaes 1 d'Oliva, presentat per la mercantil Construcciones Just, SA, com a agent urbanitzador.  
L'expedient administratiu i el projecte de reparcel·lació estan en les dependències municipals d'Urbanisme de l'Ajuntament d'Oliva perquè els interessats els examinen i consulten i podran, en el termini indicat, formular-hi les al·legacions i els aclariments que estimen pertinents.  
De conformitat amb el que disposa l'article 104 del Reglament de Gestió Urbanística, l'inici del tràmit de l'expedient de reparcel·lació suposarà, sense cap altre tràmit addicional, la suspensió de les llicències en l'àmbit de la unitat reparcel·lable.  
Oliva, 16 de desembre de 2008.- L'alcalde: Salvador Fuster Mestre.
Diari Oficial de la Generalitat Valenciana


Sumari del DOGV 6175, del 30-12-2009 (2009/13396)

Notificació de la interlocutòria de 2 de març de 2009 dictada en el judici d'eficàcia civil de resolucions eclesiàstiques sense mesures 584/2008.
-------------------------------------------------------------------------------------------------------------------------------------------------

### Dades del document

Número de DOGV
:   6175

Data del DOGV
:   30-12-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/13651


Data del document
:   02-03-2009

Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la interlocutòria de 2 de març de 2009 dictada en el judici d'eficàcia civil de resolucions eclesiàstiques sense mesures 584/2008. [2009/13788]  
Eficàcia civil de resolucions eclesiàstiques sense mesures 000584/2008   
Part demandant: Eva Maria Torralba Jerez.   
Part demandada: Carlos Gracia Ballester.   
En el judici a què es fa referència s'ha dictat la interlocutòria de 2 de març de 2009 que té la dispositiva que literalment és com segueix:   
«El jutge disposa:  
Estime la sol·licitud presentada per la procuradora María Ángeles Blasco Marqués, en nom i representació d'Eva María Torralba Jerez, i declare ajustada al dret de l'Estat la sentència dictada pel Tribunal Eclesiàstic de València de data 15 de setembre de 2003, confirmada pel decret ratificatori del Tribunal de la Rota de la Nunciatura Apostòlica de Madrid de 8 de juliol de 2005, en la qual es declarava la nul·litat del matrimoni canònic celebrat entre Eva Maria Torralba Jerez i Carlos Gracia Ballester, i per tant dispose l'eficàcia civil de la nul·litat del matrimoni canònic contret per aquests cònjuges, així com la inscripció d'aquesta sentència canònica i d'aquesta resolució al marge de la inscripció del matrimoni d'aquests cònjuges, en la qual se n'ha d'indicar la cancel·lació.   
Contra aquesta interlocutòria es pot preparar un recurs d'apel·lació en aquest Jutjat dins del termini de cinc dies a partir que es notifique. Aquesta interlocutòria es notificarà al demandat mitjançant edictes que es publicaran al tauler d'anuncis d'aquest Jutjat i en el Diari Oficial de la Comunitat Valenciana.   
Així ho dispose, mane i firme Juan Luis Beneyto Feliu, magistrat jutge del Jutjat de Primera Instància número 8 de València. En done fe».   
Atés que es desconeix el domicili o la residència actuals de la part demandada, mitjançant la provisió de 2 de març de 2009, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat per a portar a efecte la diligència de notificació.  
València, 2 de març de 2009.- El secretari judicial: Rafael Roselló Sobrevela.
Diari Oficial de la Generalitat Valenciana


Sumari del DOGV 6112, del 29-09-2009 (2009/10599)

Notificació a Cuina Ilicitana, 2003, SL, i altres.
--------------------------------------------------

### Dades del document

Número de DOGV
:   6112

Data del DOGV
:   29-09-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/10904


Data del document
:   02-09-2009

Organisme emissor
:   Conselleria d'Economia, Hisenda i Ocupació

Tipus de document
:   Edicte

Notificació a Cuina Ilicitana, 2003, SL, i altres. [2009/10148]  
  
\* \* \* \* \* \* \* \* \* \* \*S'ha intentat la notificació expressa a cada un dels interessats que s'indiquen a continuació, i com no s'ha pogut practicar, en virtut del que disposen els articles 59.4 i 61 de la Llei 30/1992, de 26 novembre, de Règim Comú de les Administracions Públiques i del Procediment Administratiu Comú, modificada per la Llei 4/1999, de 13 de gener, per mitjà del present anunci se'ls notifiquen les resolucions dictades per la Direcció Territorial d'Economia i Hisenda d'Alacant, per les quals s'acorda, d'una banda, cancel·lar les inscripcions en el Registre d'Establiments Autoritzats per a la Instal·lació de Màquines Recreatives i d'Atzar, de locals sobre els quals ha quedat constatat que han perdut els requisits o pressupòsits que van servir de base per anotar-los en el registre, en virtut del que disposa l'últim paràgraf de l'article 35.1 del Decret 115/2006, de 28 de juliol, del Consell, pel qual s'aprova el Reglament de Màquines Recreatives i d'Atzar DOGV 11.09.2006); i de l'altra, la cancel·lació de les autoritzacions d'instal·lació de màquines recreatives concedides basant-se en la inscripció de la cancel·lació de la qual es tracta, d'acord amb el que disposa l'article 31.1.d del reglament mencionat.  
Per tal que els interessats puguen conéixer íntegrament l'acte i en quede constància, podran comparéixer en el termini de deu dies hàbils, des de la publicació del present anunci, en la seu dels Servicis Territorials d'Economia i Hisenda, Secció Administrativa de Joc, situada al carrer de Churruca, número 25, d'Alacant.   
Una vegada transcorregut el dit termini sense que es produïsca la compareixença, es tindrà per practicada la notificació corresponent i per iniciat el termini d'un mes per a la interposició, si és el cas, de recurs d'alçada contra les resolucions mencionades i davant el sotssecretari de la Conselleria d'Economia, Hisenda i Ocupació, d'acord amb el que disposa l'article 114 de la Llei 30/1992, de 26 de novembre, de Règim Comú de les Administracions Públiques i del Procediment Administratiu Comú, modificada per la Llei 4/1999, de 13 de gener.  
  
I perquè servisca de notificació als interessats consignats abans, s'expedix el present edicte.  
Alacant, 2 de setembre de 2009.- La directora territorial: M. Inmaculada Ramírez Agulló.